CELEX: 62014CN0502
Language: et
Date: 2014-11-10 00:00:00
Title: Kohtuasi C-502/14: Eelotsusetaotlus, mille on esitanud Consiglio di Stato (Itaalia) 10. novembril 2014  – Buzzi Unicem SpA jt  versus Comitato nazionale per la gestione della Direttiva 2003/87/CE jt

26.1.2015   
            
            
               ET
            
            
               Euroopa Liidu Teataja
            
            
               C 26/13
            
         Eelotsusetaotlus, mille on esitanud Consiglio di Stato (Itaalia) 10. novembril 2014 – Buzzi Unicem SpA jt versus Comitato nazionale per la gestione della Direttiva 2003/87/CE jt
   (Kohtuasi C-502/14)
   (2015/C 026/17)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Kassaator: Buzzi Unicem SpA, Colacem SpA, Cogne Acciai Speciali SpA, Olon SpA, Laterlite SpA
   
      Vastustajad: Comitato nazionale per la gestione della Direttiva 2003/87/CE, Ministero dell’Ambiente e della Tutela del Territorio e del Mare, Ministero dello Sviluppo economico
   
      Eelotsuse küsimused
   
   
               1.
            
            
               Kas Euroopa Komisjoni 5. septembri 2013. aasta otsus 2013/448/EL (1) on kehtetu, kuna selles ei võetud tasuta eraldatavate kvootide arvutamisel arvesse heitgaaside – või terastööstuse protsessigaaside – põletamisega seotud heitkoguste protsenti – ega koostootmise teel saadud soojusega seotud heitkoguste protsenti, rikkudes seega ELTL artiklit 290 ja direktiivi 2003/87/EÜ (1) artikli 10a lõikeid 1, 4 ja 5, ületades selle direktiiviga antud volituste piirid ja minnes vastuolu direktiivi eesmärkidega (energiatõhusamate tehnoloogiate toetamine ja majandusarengu ning tööhõive vajaduste eest seismine)?
            
         
               2.
            
            
               Kas Euroopa Komisjoni 5. septembri 2013. aasta otsus 2013/448/EL on ELL artiklis 5 sätestatud kauslikku mõju ja proportsionaalsust puudutavaid ühenduse põhimõtteid silmas pidades kehtetu, kuna see otsus rikkus põhjendamatult kaebuse esitanud äriühingute õiguspärast ootust, et neile jääb alles vara, mis seisneb neile esialgu eraldatud ning neile direktiivi alusel ette nähtud kvootide koguses, ja jättes nad niiviisi ilma eelnimetatud varast tulenevast majanduslikust kasust?
            
         
               3.
            
            
               Kas Euroopa Komisjoni 5. septembri 2013. aasta otsus 2013/448/EL on kehtetu, kuna selles ei võetud tasuta eraldatavate kvootide arvutamisel arvesse nende käitiste heitkoguseid, kelle suhtes kohaldatakse nimetatud direktiivi alles alates 2013 aastast, kuna need on kaasatud saastekvootidega kauplemise süsteemi direktiiviga 2009/29/EÜ?
            
         
               4.
            
            
               Kas Euroopa Komisjoni 5. septembri 2013. aasta otsus 2013/448/EL on kehtetu osas, milles on kindlaks määratud sektoriülene paranduskoefitsient, arvestades, et otsus rikub ELTL artikli 296 teist lõiku ja põhiõiguste harta artiklit 41, olles piisavalt põhjendamata?
            
         
               5.
            
            
               Kas Euroopa Komisjoni 5. septembri 2013. aasta otsus 2013/448/EL on kehtetu osas, milles on kindlaks määratud sektoriülene paranduskoefitsient, kuna see rikub direktiivi 2003/87/EÜ artikli 10a lõikes 1 ja artikli 23 lõikes 3 ette nähtud menetlusnorme?
            
         
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32).